Aitoja makuja

Matkailun kehittäjien tapaaminen Helsingissä
2020-01-15 12:00 - 16:00 (Europe/Helsinki) | Helsinki, WTC, Aleksanterinkatu 17, Helsinki
Tervetuloa Rural Finlandin Matkailun kehittäjien tapaamiseen Helsinkiin 15.1.2020 klo 12-16. Paikkana on Ravintola WTC, Aleksanterinkatu 17.
Tilaisuuden teemana on ”Digitaalisuus matkailussa” ja saamme paikan päälle asiantuntijapuhujaksi monille tutun Miikka Raulon FlowHouse Oy:stä.
Alustava ohjelma:
Tervetulokahvit
12:00 Rural Finlandin ajankohtaiset, Raija Ruusunen, Rural Finland II -koordinaatio
12:15 Digitaalisuus matkailussa, Miikka Raulo, FlowHouse Oy
14:15 tauko
14:30 Matkailun kehittämisen kuulumisia maakunnista
16:00 Kotimatkalle mars!
Tilaisuuden sisältö tarkentuu vielä lähempänä ajankohtaa.
Ohjelma PDF-muodossa
Tapaaminen järjestetään sopivasti Matkamessujen alla, joten tässä oiva tilaisuus ottaa vähän ennakkoa messumatkalle ja tulla kuulemaan ajankohtaista asiaa, sekä tapaamaan kollegoja. Ilmoittaudu siis mukaan 7.1.2020 mennessä oheisen linkin kautta: https://link.webropolsurveys.com/S/CCE374068B25214D
Ilmoittautumisen yhteydessä voit myös esittää mieltäsi askarruttavia kysymyksiä tilaisuuden teemaan liittyen. Välitämme kysymykset jo etukäteen asiantuntijallemme ja pyrimme huomioimaan aihetoiveet ohjelman sisällön suhteen. Samoin voit jo etukäteen ilmoittaa halukkuutesi kertoa oman alueesi matkailun kehittämisen kuulumiset tilaisuudessa.
Paikan päälle mahtuu mukaan n. 30 ensimmäistä ilmoittautunutta. Tilaisuutta on mahdollista seurata myös etänä YouTube-kanavallamme ja videotallennekin on tulossa katsottavaksi jälkikäteen.

Food from Finland: Grüne Woche 2020
2020-01-17 08:00 - 2020-01-26 17:00
Suomi osallistuu jälleen tammikuussa 2020 Berliinin Grüne Woche-messuille (International Green Week), joka on maailman suurin ruoka-aiheinen elintarvike-, maatalous- ja puutarha-alan tapahtuma – kävijöitä messuilla on 400 000.
Ensi vuoden osalta Business Finlandin Food From Finland –ohjelma koordinoi osallistumisen yhdessä Visit Finlandin, MTK:n, SLC:n ja MMM:n kanssa. Viime vuosien osallistumiset ovat olleet rohkaisevia ja viimekertaisen maapartneruuden myötä näkyvyys Saksassa huomattava.
Suomella on Grüne Wochessa 330 neliön maaosasto, jossa on maakuntaosastoja, ravintola ja baari, sekä tilaa yksittäisille elintarvike- ja juomayrityksille. Yritysten osalta toivotaan olemassaolevaa valmiutta toimia Saksan markkinoilla.
Finland ohjelma järjestää IGW 2020 messujen yhteydessä myös saksalaisia maahantuojia/ammattiostajia koskevan erillisen kutsuvierastilaisuuden. Tilaisuus toteutetaan yhdessä Suomen Berliinin suurlähetystön kanssa.
Lue lisää https://www.businessfinland.fi/ajankohtaista/tapahtumat/food-from-finland/2020/grune-woche-2020/

Ruokahankintoja dynaamisen hankintajärjestelmän kautta Pohjois-Suomessa
2020-01-20 15:00 - 18:00
Tervetuloa mukaan edistämään lähi-, luomu- ja luonnonkeruutuotteiden matkaa pellolta pöytään. Perusteilla on uusi toimintamalli sekä dynaaminen hankintajärjestelmä lähialueiden pientoimittajia ajatellen. Tavoitteena on kehittää hankintajärjestelmästä mahdollisimman hyvä, yhteistyössä lähi- ja pientoimittajien kanssa ja heitä kuunnellen.
Tähän liittyen Monetra Oulun hankintapalvelut järjestää keskustelutilaisuuden, jossa esittelemme, mitä mahdollisuuksia dynaaminen hankintajärjestelmä antaa alan toimijoille ja keskustelemme yhdessä toimintamalleista ja uudesta järjestelmästä.
Tilaisuus on maanantaina 20.1.2020 klo 15.00 Monetra Oulu Oy:n tiloissa, osoitteessa Nuottasaarentie 5, 90400 Oulu, Auditorio (2. krs).
Mukaan kutsutaan alan toimijoita koko Pohjois-Suomen alueelta ja tilaisuuteen voi osallistua myös etänä.
Tutustu tarkemmin ohjelmaan ja ilmoittaudu: https://www.monetra.fi/oulu/palvelut/hankintapalvelut/dynaaminen-hankintajarjestelma/

Mitä etiikan näkökulmasta tarkoittaa tuuppaus ruokasektorilla?
2020-01-21 13:00 - 13:45
Ruokasektorin koordinaatiohanke https://aitojamakuja.fi/ruokasektorin-koordinaatiohanke/ järjestää webinaarin, jossa esitellään tuuppaamista tai tuuppausta (engl. nudging) ja tarkastellaan sen eettisesti hyvää käyttöä ruokasektorilla. Tuuppauksella pyritään muuttamaan yksilöiden käytöstä esimerkiksi ympäristöystävällisemmäksi tai terveellisemmäksi. Tuuppauksen tavoitteena on ohjata henkilöä uusiin toimintatapoihin tai vaihtoehtoihin ilman negatiivisia ilmauksia, kuten kieltoja, pakotteita tai rajoitteita. Tuuppauksen etiikastasta kertoo yliopistonlehtori, filosofi Helena Siipi Turun yliopistosta.
Helena Siipi pitää noin 20 min puheenvuoron, jonka jälkeen on aikaa kysymyksille ja kommenteille. Webinaari toteutetaan Adobe Connect Pro-ohjelmalla (toimii nettiselaimen kautta) ja se tallennetaan, joten se on katsottavissa myös jälkikäteen. Tallenne ja materiaali julkaistaan webinaarin jälkeen viikolla 5 www.aitojamakuja.fi sivulla kohdassa tietopankki https://aitojamakuja.fi/tilaisuuksien-materiaalit/
Webinaari pidetään ti 21.1. klo 13-13.45, ilmoittaudu viimeistään 20.1.2020: https://link.webropolsurveys.com/S/C41E81DD5C0ED9E6
Ilmoittautuneille lähetetään webinaarilinkki 21.1. aamulla.

Maistuva Oulu -tilaisuus
2020-01-21 15:00 - 18:00
Etsimme lähituotteita Oulun alueen ravintoloihin ja julkiselle keittiölle – tule ja tarjoa!
Keräämme nyt ruoantuottajia tarjoamaan tuottamiaan raaka-aineita ruokalistoille ja tulemaan osaksi pilottitoimintaamme. Tarvitaan siis tuottajia, elintarvikeyrityksiä ja oululaisia sekä lähialueen raaka-aineita.
Rohkaisemme kokeilemaan uusia menettelyjä ja välineitä hankintoihin liittyen – tule kuulemaan mahdollisuuksista ja Oulun Tuotantokeittiö Oy:n tarpeista sekä kertomaan omista tuotteistasi. Elintarvikeyrittäjillä on mahdollisuus esitellä ja maistattaa tuotteitaan!
Milloin ja missä? 21.1.2020 klo 15-18, Oulun Palvelualan Opisto, Teuvo Pakkalan katu 15, 90130 OULU
Tapahtuma on maksuton ja kaikille avoin.
Tutustu ohjelmaan ja ilmoittaudu https://www.proagriaoulu.fi/fi/maistuva-oulu

Luomua ja lähiruokaa ammattikeittiöihin Varsinais-Suomessa
2020-01-22 15:00 - 19:30 | Turku, Forum Marinum, Linnankatu 72, Turku
Tervetuloa kuulemaan hyvistä kokemuksista luomu- ja lähiruoan käytön lisäämisessä ammattikeittiöissä!

Aika: ke 22.1.2020 klo 15.00-19.30
Paikka: Forum Marinum, Linnakatu 72, Turku

Tutustu ohjelmaan ja ilmoittaudu https://lansi-suomi.proagria.fi/tapahtumat/luomua-ja-lahiruokaa-ammattikeittioihin-14253

Kymenlaakson ruokamatkailun työpaja
2020-01-30 09:00 - 12:30 | Kouvola, Taitaja, Taitajantie 2, Kouvola
Ruokamatkailu, autenttisuus ja paikallisuus ovat maailmalla kasvavia trendejä, joita hyödyntämällä alueellamme on mahdollisuus kasvaa vastuullisesti ja pitkäjänteisesti omia arvojamme kunnioittaen.
Tästä kasvusta hyötyy koko arvoketju aina tuottajasta vähittäiskauppoihin ja matkailusektorin yrityksiin. Mitä voisimme tehdä, jotta Kymenlaakson ruokamatkailun imago ja koko ruokamatkailu kasvaisivat ja kehittyisivät?
Kutsumme sinut mukaan kuulemaan ruokamatkailun uusimmista trendeistä ja kertomaan oman näkemyksesi siitä, millaisiin asioihin Kymenlaakson ruokamatkailussa tulisi panostaa ja miten asiassa tulisi edetä. Työpajassa ideoimme konkreettisia toimia, joilla pääsemme eteenpäin!
Kymenlaakson ruokamatkailun työpaja torstaina 30.1.2020 klo 9.00–12.30 (kahvit tarjolla 8.30 alkaen)
Aikuiskoulutus TAITAJA, B-talo, tilat 128/129, os. Taitajantie 2, 45100 Kouvola
Päivän teemaan meitä johdattaa vankka matkailualan ammattilainen, toimitusjohtaja ja tuottaja Laura Pulkkinen porvoolaisesta Smaku Events Oy:sta. Laura on myös tapahtumatuotannon kouluttaja ja matkailuverkostoyhdistyksen koordinaattori.
Smaku on paikallisuuteen perustuva ruokamatkailukonsepti, jossa paikalliset ravintolat ja kahvilat esittelevät tuotteitaan maisteluannoksina. Tapahtuma huipentuu yhteiseen ruokajuhlaan. Smaku-brändin ympärille kehitetään myös ympärivuotisia ruokamatkailutuotteita, jotka tukevat alueellisten yritysten ja kaupunkien matkailutoimialaa hiljaisempina kuukausina.
Tutkimuspäällikkö Johanna Heinonen Kaakkois-Suomen ammattikorkeakoulusta kertoo ruokamatkailun uusimmista trendeistä. Johanna on matkailun moniottelija, jolla on sormensa monessa mukana.
Johanna tekee tiivistä yhteistyötä Visit Finlandin kanssa digitiekartan ja vastuullisuuden osalta. Lisäksi hän on Visit Finlandin kouluttaja. Ruokamatkailun saralla hän on erityisesti perehtynyt ulkomailta Suomeen suuntautuvaan kysyntään.
Aamukahvit tarjolla työpajatilassa klo 8.30 alkaen. Työpajan jälkeen on mahdollisuus jatkaa keskustelua omakustanteisen lounaan äärellä (7,80 e/hlö). Tilaisuuden ohjelma löytyy tämän viestin lopusta sekä tilaisuuden nettisivulta https://www.xamk.fi/tapahtumat/kymenlaaksolainen-ruokamatkailu-nousuun/
llmoitathan osallistumisestasi ja mahdollisista ruokahaasteista oheisella lomakkeella (https://webropol.com/s/ruokamatkailu)
Toivomme ilmoittautumisia viimeistään 23.1.2020 tarjoilutilausten vuoksi, mutta ”mattimyöhäisetkin” ovat tervetulleita mukaan J!
Tule pohtimaan kanssamme, miten ruokamatkailua voisi tehostaa Kymenlaaksossa!

Perunantutkimuksen talvipäivät Oulussa
2020-01-30 10:00 - 2020-01-31 13:00 | Oulu, Arina, Pakkahuoneenkatu 16, Oulu
Vuosittaiset Perunantutkimuksen talvipäivät järjestetään tänä vuonna Oulussa tammikuun lopussa.
Lisätietoja, ohjelma ja ilmoittautumiset: https://perunasta.fi/talvipaivat/

Euroja viennistä ja erikoiskasveista -viljelijäseminaarit
2020-01-30 13:00 - 16:00 | Knehtilän tila, Haapasaarentie 75, Hyvinkää
Kannattaako perusviljaa viljellä 2 euron tuntipalkalla vai saada parempaa kannattavuutta viennillä ja erikoiskasveilla? Onko tulevaisuus hömppäheinässä vai lisäarvotuotteissa?
Tervetuloa kuulemaan, miten viljelijät ja elintarvikeyritykset voivat hyötyä viennistä. Tilaisuuksia järjestetään eri paikkakunnilla (tiedossa olevat):

30.1. klo 13-16, Uusimaa, Knehtilän tila, Hyvinkää
6.2. klo 13-16, Varsinais-Suomi, Paimiosali, Paimio
5.3. klo 13-16, Häme, Vanajan Parvi, Hämeenlinna
12.3. klo 12-16, Satakunta, Kokemäen Seuratalo, Kokemäki

Verkostoidu hyönteisalan tulevaisuuteen - seminaarisarjan päätöstilaisuus Helsingissä
2020-01-31 09:00 - 16:00
Voisivatko hyönteiset tuoda uutta surinaa liiketoimintaasi? Hyönteisalalla tapahtuu. Tule kuulemaan ja keskustelemaan, millaisia liiketoimintamalleja hyönteisalalla voitaisiin hyödyntää, mitä kuluttajatutkimus tuo huipputuotteiden kehitykseen tai miten hyönteiset voivat olla avuksi biomassojen käsittelyssä ja ravinteiden kierrätyksessä. Osallistumalla saat myös mahdollisuuden vaikuttaa hyönteisalan tulevaisuuteen!
Seminaarisarjan aikataulu:

Oulu 5.11.2019 (esite ja ohjelma)
Iisalmi 13.11.2019
Saarijärvi 20.11.2019
Seinäjoki 26.11.2019
Tampere 28.11.2019

Alueellisten tiedonsiirtotilaisuuksien lisäksi järjestetään seminaarisarjan päätöstilaisuus Helsingissä perjantaina 31.1.2019.
Seminaarisarjan esitteen löydät täältä.
Tilaisuuden järjestää Tiedolla hyönteisalan tulevaisuuteen -hanke.

Suomen Artesaaniruoka ry:n vuosikokous
2020-01-31 12:00 - 2020-02-01 17:00
Keski-Suomessa järjestetään Suomen Artesaaniruoka ry:n vuosikokous tammi-helmikuun vaihteessa 2020. Vuosikokouksen rinnalla on ohjelmassa retkiä lähialueelle. Lisätietoja tulossa!
Tutustu tarkemmin yhdistykseen.

Hungry for Finland - Ruokamatkailun tuotteistaminen, Pohjois-Pohjanmaa ja Kainuu
2020-02-04 09:30 - 15:30 | Oulu, Nallikari, Nallikarinranta 15, Oulu
Yhdessä tekoja! Ruoka tärkeäksi ja elämykselliseksi osaksi Suomen matkailua! Miksi ihmeessä Suomen ruokamatkailun kehittämistä?
Matkailija syö ja juo useita kertoja päivässä. Positiiviset, odotukset ylittävät kokemukset, jopa elämykset saavat matkailijan hymyilemään, tekemään uusintaostoksia ja jakamaan kokemuksia somessa. Ruokakokemuksen myötä matkailija tutustuu paikalliseen elämäntapaan, kulttuuriin ja perinteisiin, lähiruokaan ja luonnonantimiin. Ruoan takia valitaan myös matkakohteita. Suomen matkailun kilpailukyvyn takia ruokamatkailua tulee kehittää.
Paikka: Ravintola Nallikari, Nallikarinranta 15, Oulu
Aika: Tiistai 4.2.2020 klo 9.30-15.30
Päivän ohjelma
klo 9.30 Aamukahvit
klo 10.00 Hungry for Finland –kansallinen ruokamatkailuhanke, Kristiina Havas ja Kristiina Adamsson, Haaga-Helia ammattikorkeakoulu
klo 10.30 Paikallisten matkailuhankkeiden ja -toimijoiden kuulumisia
klo 11.00 Lounas (omakustanteinen)
klo 12.00 Ruokamatkailun KV-markkinointi, kehittämispäällikkö, Terhi Hook, Visit Finland
klo 12.30 Evästystä ruokatuotteen uudistamiseen, chef, ruokatuotannon lehtori, Sakari Ketolainen, Haaga-Helia amk
14.00 Ruokamatkailun reitit ja tuotteet Pohjois-Pohjanmaalla ja Kainuussa -workshop
Työpajan purku
klo 15.30 Tilaisuuden päätös
Ilmoittaudu 28.1.2020 mennessä https://www.webropolsurveys.com/S/D2BE33E1E2267AA4.par
Tilaisuus toteutetaan yhteistyössä Oulun Maa- ja kotitalousnaisten kanssa. Yritysasiantuntija Arja Keränen, arja.keranen@maajakotitalousnaiset.fi , puh 040 743 9731
Hungry for Finland (H4F) – ruokamatkailun tuotteistamishanke täydentää alueellisia ja paikallisia hankkeita valtakunnallisesti tuoden toimijoiden käyttöön yhtenäisiä työkaluja (tuotesuositukset ja päivitetty strategia) ja sparrausta. Tavoitteena on saada ruokamatkailu alueellisesti näkyvämpään rooliin niin kotimaassa kuin kv-markkinoilla ja tuottaa yhdistelmätuotteita, joissa ruoka on houkutteleva tekijä. Valtakunnallisen ruokamatkailuverkoston toimintaa kehitetään pysyvän toiminnan suuntaan. Hungry for Finland – Ruokamatkailun tuotteistamishanke on käynnistynyt syyskuussa 2018 ja se kestää syyskuuhun 2021. Hankkeen rahoittajana on EU:n maaseuturahasto. Hanketta tehdään tiiviissä yhteistyössä Visit Finlandin (Business Finland Oy) ja alueellisten toimijoiden kanssa. Lisätietoja: http://www.hungryforfinland.fi/
Lisätietoja tilaisuudesta sekä Hungry for Finland –tuotteistamishankkeesta
Kristiina Havas
projektipäällikkö
Hungry for Finland – ruokamatkailun tuotteistamishanke, Haaga-Helia ammattikorkeakoulu
0500 688 332, kristiina.havas@haaga-helia.fi

Ruokalistatyöpaja Kuusamossa
2020-02-04 14:00 - 19:00 | KAO Kuusamo, Apajatie 1, Kuusamo
Ruokeva-hanke järjestää helmikuussa neljä ruokalistatyöpajaa. Työpajoissa asiantuntijana toimii Anu Arolaakso EkoCentriasta. Anu on pitkän linjan luomu- ja lähiruoka-ammattilainen ja on järjestänyt vastaavanlaisia ruokalistatyöpajoja eri puolella Suomea.
Ruokeva -hankkeen ruokalistatyöpajat:
04.02.2020 klo 14-19 Kuusamo
06.02.2020 klo 12-17 Raahe (Raahen Ammattiopisto, Tervahovinkatu 2)
19.02.2020 klo 14-19 Ii
20.02.2020 klo 14-19 Oulu
Tervetuloa mukaan ruokalistatyöpajaan! Iltapäivän aikana keskustellaan mm. lähi- ja luomutuotteiden käyttömääristä keittiöissä ja niiden saatavuudesta sekä jatkojalostustarpeista. Tuottajilla on mahdollisuus esitellä omia tuotteitaan suoraan ostajille eli keittiöiden edustajille. Tuotteiden soveltuvuutta keittiöiden reseptiikkaan restataan valmistamalla maistiaisia. Voitte tuoda testattavaksi myös omaa reseptiikkaa, jos sellaista on.
Tavoitteena on löytää kunnan ruokalistalle sopivat alueelliset lähi- ja luomutuotteet, tehdä reseptiikkaan tarvittavia muutoksia sekä aloittaa mahdollinen tuotekehitys.
Tutustu tarkemmin ja ilmoittaudu https://www.proagriaoulu.fi/fi/ruokalistatyopaja

Hyvinvointituotteet maailmalla - trendejä ja ideoita Lahdessa
2020-02-06 11:00 - 16:00 | Lahti, Sibeliustalo, Ankkurikatu 7, Lahti
Hyvinvointituotteet jatkavat maailmanvalloitusta. Tule 6.2.2020 Lahteen kuulemaan, miten näiden erikoistuotteiden trendit vaikuttavat maailmalla. Tapahtumassa on esillä myös mielenkiintoinen tuotenäyttely; esillä on erityisesti välipalatuotteita. Lisäksi tilaisuudessa julkaistaan tammikuussa toteuttavan kuluttajatutkimuksen tuloksia.
Superhyvä-hankkeen vuoden 2020 tilaisuudet aloittaa Lahdessa järjestettävä tapahtuma ”Hyvinvointituotteet maailmalla – trendejä ja ideoita”. Paikalla on useita kansainvälisten markkinoiden asiantuntijoita. Foodwestin markkinatutkija Emmi Penttilä vierailee marraskuussa Food Matters Live -messuilla Lontoossa ja tuo viimeisimmät terveiset Ison-Britannian markkinoilta. Emmin esityksessä kerrotaan myös tammikuussa toteutettavan kuluttajatestin tuloksia. Tarkempi aihe julkaistaan tulevissa uutiskirjeissä.
Ruotsin ja Skandinavian hyvinvointikategorioista ja niiden kehittymisestä tulee kertomaan markkinoinnin professori Ulf Johansson Lundin yliopistosta. Tapahtumassa valotetaan myös Keski-Euroopan hyvinvointituotteiden tilannetta. MarketWise -hankkeen löytöretkeilijä Jukka-Pekka Inkinen Fennopromolta kertoo videoiden välityksellä tuoreita kuulumisia eri messutapahtumista maailmalta. Erityisesti hän on katsastanut välipalatuotekategoriaa.
Päivään sisältyy MarketWise-hankkeen ja Foodwestin yhteinen teemoittain koottu tuotenäyttely, jonka ympärillä varmasti syntyy pöhinää ja ideoita kotiin vietäväksi.
Katso päivän ohjelma ja ilmoittaudu hyvissä ajoin mielenkiintoiseen päivään!
Päivän ohjelma
Ilmoittaudu tästä

Ruokalistatyöpaja Raahessa
2020-02-06 12:00 - 17:00 | Raahen Ammattiopisto, Tervahovinkatu 2, Raahe

Euroja viennistä ja erikoiskasveista -viljelijäseminaarit
2020-02-06 13:00 - 16:00 | Paimiosali, Vistantie 18, Paimio

Mitä Flavoria® tarjoaa tuotekehityksen ja kehittämistoiminnan tueksi? -webinaari
2020-02-11 09:00 - 09:45
Flavoria® on Turun yliopistossa sijaitseva tutkimusravintola, joka tuottaa monitieteistä tietoa ja kuluttajaymmärrystä yhteiskunnan ja liiketoiminnan kestävään kehittämiseen. Se on lounasravintola ja kahvila, joka toimii samalla jatkuvana tutkimus- ja kehityslaboratoriona. Ruokailevien asiakkaidensa lisäksi se palvelee sekä tieteellistä tutkimusta että yrityksiä liiketoimintansa ja asiakaskokemuksensa kehittämisessä.
Tiistaina 11.2.2020 klo 9.00 alkavassa webinaarissa kuulemme, mitä mahdollisuuksia Flavoria® tarjoaa elintarvikealan yrittäjille ja kehittäjille. Esittely kestää noin 20 min, jonka jälkeen on aikaa keskustelulle ja kysymyksille. Kysymyksiä voi lähettää jo etukäteenkin ilmoittautumisen (10.2. klo 12 mennessä) yhteydessä https://link.webropolsurveys.com/S/7F2B805253024CAE Ilmoittautuneille lähetetään linkki sähköpostiin etukäteen.
Lisätietoja: paivi.toyli@utu.fi

Kestävät valinnat julkisissa ruokapalveluissa
2020-02-11 09:00 - 16:15 | Kiltasali, Lapinrinne 1, Helsinki
Koulutuspäivän aikana 11.2. klo 9 – 16.15 perehdymme ruokapalvelun hiilijalanjälkeen ja sen laskentaan sekä tutustumme konkreettisiin ratkaisuihin, joita ruokapalveluissa on tehty kestävien valintojen edistämiseksi. Lisäksi pohdimme, mitä tarkoittaa tulevaisuuden kestävä ruokapalvelu.
Tilaisuutta voi seurata suorana osoitteessa https://mmm.videosync.fi/seminaari-110220

Tilaisuuden ohjelma pdf 169kB

Biofach
2020-02-12 09:00 - 2020-02-15 17:00 | Nürnberg, Saksa
BIOFACH – World´s Leading Trade Fair for Organic Food
The organic trade meets at the organic exhibition in Nürnberg from 12 – 15 February 2020.

Työvälineitä luomutuotteiden konseptointiin -työpaja
2020-02-18 12:00 - 16:00 | Jokioisten tietotalo, Humppilantie 9, Jokioinen
Työpajassa käsitellään luomutuotteiden konseptointia ja tuotekehitystä. Se sopii sekä uusia tuotteita ideoiville että olemassa olevan tuotteen kehittämistä pohtiville.
Aika: 18.2.2020 klo 12.00-16.00
Paikka: Jokioisten tietotalo, Humppilantie 9, 31600 Jokioinen
Ohjelma:
12.00-12.30 Tervetuloa työpajaan! Luomubuumi-hankkeen ja osallistujien esittely (oma tuote mukaan)
Riitta Kaipainen, Helsingin yliopisto, Ruralia-instituutti ja Maarit Mäki, Luonnonvarakeskus
12.30-13.00 Markkina-aukkoja luomutuotteille päivittäistavarakaupoissa
toiminnanjohtaja Marja-Riitta Kottila, Pro Luomu ry
13.00-13.30 Luomutarjonnan aukot ammattikeittiösektorilla
kehittämispäällikkö Outi Vahtila, Hämeen ammattikorkeakoulu
13.30-13.45 Tutkimusartikkeleja yritystoiminnan tueksi
Sari Autio, Luomuinstituutti
13.45-14.15 Kahvitauko ja tutustumista tuotenäyttelyyn
14.15-14.45 Luomutuotteiden konseptointi – havaintoja myymäläkartoituksesta
projektipäällikkö Riitta Kaipainen, Helsingin yliopisto, Ruralia-instituutti
14.45-15.15 Yrityspuheenvuoro: Kokemuksia ja kommelluksia uusien tuotteiden kehitystyöstä
yrittäjä Juha Raininko, Rainingon luomutila
15.15-15.30 Keskustelua ja kokemusten vaihtoa uusien tuotteiden kehittämisestä
15.30-16.00 Elintarvikkeiden tuotekehitys, palvelut yrityksille ja tutustuminen FoodPilottuotekehityshalliin
erikoistutkija Tuomo Tupasela, Luonnonvarakeskus
Tervetuloa!
Ilmoittaudu tapahtumaan 10.2.2020 mennessä https://elomake.helsinki.fi/lomakkeet/102850/lomake.html
Lisätietoja ja ohjelma pdf:nä
Riitta Kaipainen, Helsingin yliopisto, Ruralia-instituutti, riitta.kaipainen@helsinki.fi, 044 3084569
Maarit Mäki, Luonnonvarakeskus, maarit.maki@luke.fi, 0295326374
Outi Vahtila, Hämeen ammattikorkeakoulu, outi.vahtila@hamk.fi, 0500 121 261
Tilaisuus on maksuton. Sen järjestää Luomubuumi – lisää luomutuotteita rohkeilla kokeiluilla ja paremmalla osaamisella –hanke yhteistyössä Hämeenlinnan ammattikorkeakoulun ja Luomussa vara parempi – hankkeen kanssa. Luomubuumi-hankkeen toteuttajana on Luonnonvarakeskus ja Helsingin yliopiston Ruralia-instituutti ja hanketta rahoittaa Hämeen Ely-keskus Manner-Suomen maaseudun kehittämisohjelmasta 2014-2020.

Villiyrteistä bisnestä! Helsingissä
2020-02-18 16:00 - 19:00 | Viikki Think Company, Latokartanonkaari 3, Helsinki
Kiinnostaako villiyrtit? Kutsumme sinut kuulemaan Suomen luonnon ravintorikkaiden villiyrttien käytöstä ja inspiroitumaan niiden monista mahdollisuuksista. Tilaisuudessa pääset maistelemaan nuorten huippukokkien kehittelemiä ja tekemiä yrttimocktaileja, käsityöläisolutta sekä cocktailpaloja. Samalla kuulet villiyrttien käytöstä ja siitä, kuinka voisit tienata niitä keräämällä!
Kaikille avoin tilaisuus pidetään Viikki Think Companylla ti 18.2.2020 klo 16-19 (Latokartanonkaari 3, Helsinki) Ilmoittaudu mukaan 17.2. mennessä osoitteessa www.4h.fi/ruokaaluonnosta
Tilaisuuteen osallistumalla sinulla on mahdollisuus ilmoittautua toukokuussa järjestettävälle ilmaiselle villiyrttikurssille.
Suomen luonto on täynnä puhdasta, ravinnerikasta ja ilmastoystävällistä lähiruokaa. Villiruoka on kasvavan kiinnostuksen kohteena niin kotitalouksissa kuin ravintoloidenkin tarjonnassa, joten alan liiketoiminnalliselle kehittämiselle riittää kysyntää. Tähän etsii ratkaisua Suomen 4H-liiton ja Laurean Ruokaa luonnosta -yhteistyöhanke, jossa kehitetään ammattimaista villiruoan koulutus-, keruu-, jalostus- ja jakeluverkostoa.

Ruokalistatyöpaja Iissä
2020-02-19 14:00 - 19:00 | Valtarin koulu, Koulutie 2, Ii

Ruokalistatyöpaja Oulussa
2020-02-20 14:00 - 19:00 | Oulu

Kumppanuusmaatalouden verkostotapaaminen Järvenpäässä ja Tuusulassa
2020-02-22 09:30 - 17:00 | Härmän Rati, Vähäjärventie 1, Järvenpää
Tervetuloa Kumppanuusmaatalouden verkostotapaamiseen la 22.2.2020 klo 9.30–17.00 Järvenpäähän (Härmän Rati) ja Tuusulaan (Lassilan tila)! Päivä on suunnattu erityisesti kumppanuusmaatiloille sekä kumppanuusmaatalousyrittäjyydestä kiinnostuneille tai sitä joskus harjoittaneille.

Kumppanuusmaatalouden verkostotapaamisessa 22.2.2020 kuullaan päivään osallistuvien kokemuksia kumppanuusmaataloustoiminnasta sekä pohditaan toiminnan aloittamista, sujumista, haasteita ja tuentarpeita. Ensin keskustellaan työpajassa ja sitten ruokaosuuskunta Oma Maan kumppanuustilan toimintaan samalla tutustuen. Verkostotapaamisen jälkeen voi vielä osallistua Kumppanuusmaatalous ry:n kokoukseen klo 17–19.
Katso tarkempi ohjelma ja ilmoittaudu 14.2. mennessä: https://www.helsinki.fi/fi/uutiset/kestava-kehitys/kumppanuusmaatalouden-verkostotapaaminen-22.2.2020-jarvenpaassa-ja-tuusulassa
Tilaisuuden järjestää KUMAKKA – Kumppanuusmaataloudella kestävyyttä, kilpailukykyä ja maatalouden arvostusta -hanke, joka seuraavan kahden vuoden aikana edistää kumppanuusmaatalouteen liittyvää verkostoitumista, vertaisoppimista, keskustelua ja tiedotusta. Lisäksi hankkeessa selvitetään kumppanuusmaatalouden nykytilaa ja mahdollisuuksia. Hanketta toteuttavat Helsingin yliopisto Ruralia-instituutti ja Luomuliitto. Hanketta rahoittaa Hämeen ELY-keskus Euroopan maaseudun kehittämisen maatalousrahastosta.

Euroja viennistä ja erikoiskasveista, Joensuu
2020-02-24 09:00 - 14:30 | Kukkolan tila, Vanha Valtatie 70, Joensuu
Kannattaako perusviljaa viljellä 2 euron tuntipalkalla vai saada parempaa kannattavuutta viennillä ja erikoiskasveilla? Onko tulevaisuus hömppäheinässä vai lisäarvotuotteissa?
Tervetuloa kuulemaan, miten viljelijät ja elintarvikeyritykset voivat hyötyä viennistä.
Joensuun tilaisuuden ohjelma ja ilmoittautuminen

Julkiset hankinnat kotimaisen ruoankäytön edistäjänä -webinaari
2020-02-24 14:00 - 15:00
Suuren ostomäärän vuoksi julkisen sektorin elintarvikehankinnoilla on merkittävä rooli hyvinvoinnin, työllisyyden, oman talousalueen ja ympäristötavoitteiden edistämisessä. Suomen hallitusohjelmakin nostaa esille kotimaisten ruoankäytön edistämisen julkisissa hankinnoissa. Tähän liittyy vahvasti myös hallitusohjelmassa mainittu kotimaisen elintarviketeollisuuden ja -jalostuksen toimintaedellytysten parantaminen.
Webinaarissa kuullaan, miten elintarvikeyritykset vastaavat omalta osaltaan näihin haasteisiin ja nostetaan esille kotimaisen elinkeinoelämän huomioiminen hankintojen toteutuksessa. Lopuksi vastataan osallistujien esittämiin kysymyksiin. Asiantuntijana webinaarissa on toiminnanjohtaja Anni-Mari Syväniemi Ruokatiedosta.
Aika ma 24.2.2020 klo 14-14.45
Lisätietoja ja ilmoittautuminen www.maaseudunhankinnat.fi

Versoista voimaa Turussa
2020-02-25 12:00 - 16:00 | Turku, Forum Marinum, Linnankatu 72, Turku
Versot ovat ravinteikkaita, runsaasti erilaisia arvokomponentteja sisältäviä, ympärivuotisesti kasvatettavia siementaimia, joiden etuna on pieneltä pinta-alalta saatava suuri satomäärä. Versoja voidaan hyödyntää tuoretuotteena salaatin tapaan tai raaka-aineena monissa innovatiivisissa elintarvikkeissa. Tervetuloa tutustumaan versoihin ja pohtimaan miten juuri sinä voisit hyödyntää versojen tarjoamia mahdollisuuksia.
Tiistaina 25.2. klo 12- 16 Forum Marinumin seminaariluokka, Linnankatu 72, 20100 Turku
12.00 Kahvitarjoilu
12.30 – 12.40 Tervetuloa – Sanna Vähämiko, projektipäällikkö Turun yliopiston Brahea-keskus
13.00 – 13.20 Versoista voimayhdisteitä – Pirjo Mattila, Johtava tutkija Luonnonvarakeskus
13.20 – 13.40 Valon eri aallonpituuksilla vaikutetaan versojen laatuun – Titta Kotilainen, Erikoistutkija, Luonnonvarakeskus
13.40 – 14.00 Jaloittelutauko
14.00 – 14.30 Versoihin liittyvä lainsäädäntö Noora Tolin, ylitarkastaja, Ruokavirasto
14.30 – 14.50 Mihin kaikkeen versot taipuvat? Laura Forsman, tutkimuskoordinaattori, Turun yliopisto
14.50 – 16.00 Yritysten kommenttipuheenvuoroja, tutustuminen versoihin ja keskustelua
Ohjelma pdf:nä ja saapumisohjeet
Tilaisuuden järjestävät yhteistyössä Voimaversot- hanke ja Foodtech platform.
Tilaisuus on maksuton mutta osallistuminen edellyttää ilmoittautumista 20.2 mennessä oheisen linkin kautta: https://link.webropolsurveys.com/S/1DE6C82D6DEB5C5B

Hungry for Finland - Ruokamatkailun tuotteistaminen, Etelä-Karjala
2020-02-26 09:30 - 15:00 | Lappeenrannan Upseerikerho, Upseeritie 2, Lappeenranta
Yhdessä tekoja! Ruoka tärkeäksi ja elämykselliseksi osaksi Suomen matkailua! Miksi ihmeessä Suomen ruokamatkailun kehittämistä?
Matkailija syö ja juo useita kertoja päivässä. Positiiviset, odotukset ylittävät kokemukset, jopa elämykset saavat matkailijan hymyilemään, tekemään uusintaostoksia ja jakamaan kokemuksia somessa. Ruokakokemuksen myötä matkailija tutustuu paikalliseen elämäntapaan, kulttuuriin ja perinteisiin, lähiruokaan ja luonnonantimiin. Ruoan takia valitaan myös matkakohteita. Suomen matkailun kilpailukyvyn takia ruokamatkailua tulee kehittää.
Hungry for Finland -ruokamatkailun tuotekehitystyöapaja pidetään 26.2. Lappeenrannassa klo 9.30 – 15.
Tutustu tarkemmin ohjelmaan ja ilmoittaudu!
Lisätietoja myöhemmin ja seuraa myös nettisivuja http://www.hungryforfinland.fi

Aamiaistuotteen kehittämispäivä Porvoossa
2020-03-03 08:30 - 16:00 | Bosgårdin kartano, Bosgårdintie 68, Porvoo
Lomalaidun vastaa valtakunnallisesta ruokamatkailun kehittämisestä ja edistämisestä osana Ruokavienti Kasvuun-hanketta. Päätavoitteena on parantaa maaseudun matkailuyritysten ruokapalvelujen myyntiä ja kannattavuutta sekä kehittää yhteistyötä alan toimijoiden kesken.
Lomalaidun järjestää kolme erillistä ruokamatkailun osallistavaa workshop-päivää yhteistyössä ravintola-alan pitkän linjan ammattilaiskouluttajan Perho PRO:n ja ELO-Suomalaisen ruokakulttuurin edistämissäätiön, ELO-säätiön kanssa.
Toinen osallistava workshop pidetään 3.3.2020 Porvoossa, Bosgårdin kartanossa. Tutustu ohjelmaan tarkemmin!

Päivä on suunnattu maaseudun matkailuyrityksille, joilla löytyy intoa ja halua kehittää omaa ruokamatkailutuotettaan ja osaamistaan. Ensimmäisen workshopin pidimme Etelä-Savossa viime elokuussa, ja päivä keräsi osallistujilta positiivista palautetta. Voit lukea tästä päivästä lisää täältä.

Kotimaiset kasviproteiinit ammattikeittiössä -tilaisuus Loimaalla
2020-03-03 14:00 - 18:00 | Novida-ammattiopisto, Myllykyläntie 8, Loimaa
Kotimaisten kasviproteiinien viljely ja niiden saatavuus ammattikeittiöiden käyttöön on merkittävästi lisääntynyt. Monipuolisella ja osaavalla kasvisproteiinien käytöllä ja kotimaisten raaka-aineiden tuoteinnovaatioilla monipuolistetaan, uudistetaan ja varmistetaan ravitsemuksellisesti täysipainoista tarjontaa asiakkaiden iloksi ja tyytyväisyydeksi.
Tutustu tarkemmin ohjelmaan ja ilmoittaudu mukaan
